รัฐบาลไทย-ข่าวทำเนียบรัฐบาล-วันที่  25 พฤศจิกายน 2559
วันจันทร์ที่ 28 พฤศจิกายน 2559
วันที่  25 พฤศจิกายน 2559
ศาสตร์พระราชา สู่การพัฒนาอย่างยั่งยืน พลเอก ประยุทธ์ จันทร์โอชา นายกรัฐมนตรี กล่าวในรายการ “ศาสตร์พระราชา สู่การพัฒนาอย่างยั่งยืน ” ออกอากาศทางโทรทัศน์รวมการเฉพาะกิจแห่งประเทศไทย วันศุกร์ที่ 25 พฤศจิกายน 2559 เวลา 20.15 น
สวัสดีครับ พ่อแม่พี่น้องชาวไทยที่รักทุกท่าน
กิจกรรรม“รวมพลังแห่งความภักดี”ในวันอังคารที่ 22 พฤศจิกายน ที่ผ่านมานั้นเป็น“กิจกรรมแห่งชาติ”ที่รัฐบาล ร่วมกับประชาชน“คนไทย”ทุกภาคส่วน ทุกหมู่เหล่า ทุกเชื้อชาติ ทุกศาสนา บนแผ่นดินไทย อันเป็น“สุวรรณภูมิ”ของเราแห่งนี้ ในการที่จะรวมพลัง เพื่อแสดงออกซึ่งความจงรักภักดี และความกตัญญูกตเวที แด่สถาบันพระมหากษัตริย์ ในพระบรมราชจักรีวงศ์“ทุกพระองค์”ที่ดําเนินการมาอย่างพร้อมเพรียงกัน ทั่วประเทศ อย่างสมพระเกียรติ สง่างาม และเป็นระเบียบเรียบร้อย รวมทั้งยังได้เป็นการแสดงออกถึงความรู้ รัก สามัคคี และความมีวินัยของคนในชาติอีกด้วย
ทั้งนี้ สถาบันพระมหากษัตริย์ นอกจากจะเป็นสัญลักษณ์แห่งการดํารงอยู่ ของชาติไทย มาอย่างต่อเนื่อง ยาวนานกว่า 800 ปีแล้วก็ตาม ก็ยังคงเป็นสถาบันหลักในการสร้างชาติให้เป็นปึกแผ่นเป็นศูนย์รวมจิตใจของคนทั้งชาติ และเป็น“สายธารอันชุ่มฉ่ํา”แห่งการพัฒนาความเป็นอยู่ และพัฒนาคุณภาพชีวิตของปวงชนชาวไทยอย่างยั่งยืนตลอดไป ดังบทประพันธ์ตอนหนึ่งของ ด็อกเตอร์ อภิชาต ดําดี ที่ว่า“แม้ไม่มี ราชา ผู้สามารถจะเป็นชาติมีชื่อหรือไฉน ที่วันนี้ยังมีประเทศไทยใครหนอใคร ฝ่าฟัน สร้างกันมา”สิ่งเหล่านี้ เป็นเครื่องยืนยันความผูกพัน ของสถาบันพระมหากษัตริย์กับสังคมไทยอย่างแน่นแฟ้น ตลอดประวัติศาสตร์ชาติไทย
ในการนี้ ผมขอให้พี่น้องประชาชนทุกคน ได้ยึดมั่น ในสิ่งที่“ทุกท่าน”ได้เปล่งสัจวาจาถวายสัตย์ปฏิญาณเบื้องหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดชว่า จะซื่อตรงจงรักภักดีต่อพระมหากษัตริยาธิราชเจ้าทุกพระองค์ ในพระบรมราชจักรีวงศ์จนกว่าชีวิตจะหาไม่ จะปฏิบัติหน้าที่เป็นพลเมืองที่ดีด้วยการเคารพกฎหมายอย่างเคร่งครัด จะรักษาทรัพยากรธรรมชาติและสิ่งแวดล้อม เพื่อการพัฒนาประเทศ อย่างสมดุลและยั่งยืน จะร่วมกันปฏิรูปประเทศ และสนับสนุนให้มีรัฐบาลที่เป็นประชาธิปไตย ปกครองประเทศ ด้วยหลักนิติธรรม มีธรรมาภิบาล จะเป็นคนดี มีคุณธรรม ร่วมกันนําพาประเทศชาติ ไปสู่อนาคตและความสงบสุขที่ยั่งยืน จะรู้รักสามัคคี เพื่อชาติศาสน์กษัตริย์ และประชาชนและจะประพฤติปฏิบัติตน ตามรอยพระยุคลบาท ในแนวทางหลักปรัชญาของเศรษฐกิจพอเพียง โดยน้อมนํา“ศาสตร์ของพระราชา”มาประยุกต์ใช้ในการดํารงชีวิต ด้วยความเพียรอันบริสุทธิ์ เพื่อสืบสานพระบรมราชปณิธาน และเพื่อความมั่นคง มั่งคั่ง ยั่งยืน ของราชอาณาจักรไทยสืบไป
ผมขอขอบคุณทุกภาคส่วน รวมทั้งพี่น้องประชาชนทุกคน ทั้งที่ร่วม“กิจกรรมแห่งชาติ”ในครั้งนี้ณ สถานที่ราชการ สถานประกอบการ และสถานที่สําคัญทางประวัติศาสตร์ของประเทศ อันเชื่อมโยงแสดงให้เห็นถึงความผูกพันทางจิตใจของพสกนิกรชาวไทยกับสถาบันพระมหากษัตริย์ ทั้งเจ้าหน้าที่ ซึ่งอยู่ระหว่างปฏิบัติงานในพื้นที่ห่างไกล ทุรกันดาร ที่อาจจะไม่ได้ร่วมกิจกรรม ณ พื้นที่ที่กําหนด ซึ่งผมเชื่อมั่นว่าทุกคนนั้น สามารถแสดงออกถึงความจงรักภักดีแด่สถาบันพระมหากษัตริย์ได้อย่างไร้ขีดจํากัดด้านเวลาและสถานที่ในการนี้ ผมขอขอบคุณทุกหน่วยงานที่เกี่ยวข้องทั้งภายในประเทศและทั้งที่อยู่ในต่างประเทศกรมประชาสัมพันธ์สถานีวิทยุโทรทัศน์ และสื่อมวลชน ทุกแขนงที่ได้ช่วยกันนําภาพ“พลังแห่งความจงรักภักดี”ทั้งจากทั่วทุกภูมิภาคของประเทศ และทั่วทุกมุมโลก ปรากฏสู่สายตาของชาวไทยและชาวโลก ได้อย่างงดงาม และมีความหมาย
สําหรับวันนี้ ผมขอยก“ครอบครัวของ ร.ต.อ.หญิงวิภารัตน์ กากแก้ว”เป็นตัวอย่างครอบครัวข้าราชการชั้นผู้น้อย ที่น้อมนํา“ศาสตร์พระราชา”หลายแขนง มาประยุกต์ใช้ในชีวิตประจําวัน และในชีวิตรับราชการ รวมทั้งสอนลูก ๆ ให้รู้จักการใช้ชีวิตใน“วิถีพอเพียง”บนพื้นที่ 20 ไร่ของครอบครัว ดําเนินการตาม“เกษตรทฤษฎีใหม่”โดยแบ่งพื้นที่สําหรับปลูกบ้าน 1 หลังทํานา 13 ไร่ขุดบ่อเลี้ยงปลา 4 บ่อ และพื้นที่ที่เหลือ ทํายุ้งฉาง เลี้ยงสัตว์ และทํา“สวนเกษตรแบบผสมผสาน”ในการปลูกพืชผักสวนครัว ทั้งกินเอง ทั้งขายเป็นรายได้เสริม ทั้งทําบุญและแจกญาติพี่น้อง แลกเปลี่ยนพืชผลกันในตลาดชุมชน ตามวิถีไทย ที่ได้ช่วยเหลือเกื้อกูลกัน ทั้งหมดนั้นเป็นการทํา“เกษตรอินทรีย์”แบบครบวงจรในครัวเรือน โดยใช้ปุ๋ยคอกจากมูลไก่ ไม่ใช้ปุ๋ยเคมี ดํานาเองเก็บเกี่ยวเอง และสีเป็นข้าวสารเก็บไว้ในยุ้งฉาง สําหรับกินเองได้ตลอดทั้งปี นอกจากนั้น มีการทํา“บัญชีครัวเรือน”ทําให้รู้และลดรายจ่ายที่ไม่จําเป็น ที่ฟุ่มเฟือยและหารายได้เสริมให้เพียงพอต่อรายจ่ายที่จําเป็น โดยมีการเก็บออมไว้ 25%สําหรับใช้จ่าย ยามฉุกเฉิน เจ็บป่วย หรือในยามชรา
ทั้งนี้ ครอบครัวของ ร.ต.อ.หญิงวิภารัตน์ฯได้ยึด“หลักปรัชญาของเศรษฐกิจพอเพียง”ตามแนวทางพระราชดําริจนประสบความสําเร็จทําให้สามารถทุ่มเทกับงานในเวลาราชการ และใช้นอกเวลาราชการทํา“ไร่นาสวนผสม”ใช้ชีวิตแบบพอเพียง ไม่ยึดติดลาภยศ ชีวิตก็มีความสุขทั้งในปัจจุบันและในอนาคต ผมเห็นว่าเป็นแนวทางที่จะสร้างความเข้มแข็งในระดับ“ครัวเรือน”ของสังคมไทย ได้อย่างยั่งยืน หากเราได้น้อมนํา“ศาสตร์พระราชา”ไปสู่การปฏิบัติอย่างเข้าใจ ที่สําคัญ ผมเห็นว่าเป็นการเอาชนะ“กิเลส”ที่เป็นสนิมในจิตใจ และเอาชนะ“การทุจริต”ที่เป็นสนิมในสังคมไทยได้อย่างยั่งยืนอีกด้วยผมขอเป็นกําลังใจให้กับพี่น้องประชาชน และข้าราชการ ที่ได้น้อมนํา “แนวทางของพ่อ”ไปสู่การปฏิบัติ ด้วยความเพียรอันบริสุทธิ์ ให้ประสบความสําเร็จ และเป็นครรลองที่ถูกที่ควร
สําหรับข้าราชการ“บางส่วน”ที่ยังหลงผิด ใช้อํานาจหน้าที่ในทางมิชอบ เรียกรับผลประโยชน์ มีอิทธิพลเหล่านั้น ที่ยังจมอยู่ในกองกิเลส อาทิ เช่น กลุ่มเจ้าหน้าที่ตํารวจ เจ้าหน้าที่ตรวจคนเข้าเมืองในหัวเมืองท่องเที่ยวในบริเวณ เช่น หาดใหญ่ พัทยา หัวหิน และพื้นที่เศรษฐกิจอื่น ๆ ทั่วประเทศ ทุกครั้งเมื่อผมได้รับรายงานแม้ว่า จะเป็นเพียงส่วนน้อย บางคนเท่านั้น ก็รู้สึกไม่สบายใจ ผมคิดว่าสํานักงานตํารวจแห่งชาติ ก็ไม่สบายใจเราก็ต้องช่วยกันรักษาความศักดิ์สิทธิ์ของกฎหมาย ผู้ที่กระทําผิดก็ต้องถูกลงโทษ ขอให้ปรับปรุงตัว และยึดมั่นในสัจวาจา ที่ตนได้ถวายคําสัตย์ปฏิญาณเบื้องหน้าพระบรมฉายาลักษณ์ของพระบาทสมเด็จพระเจ้าอยู่หัว รัชกาลที่ 9 ด้วย
พี่น้องประชาชนครับ
ในระดับรัฐบาลนั้น เราได้มีแนวทางในการน้อมนํา“ศาสตร์พระราชา”มาประยุกต์ใช้ ในการบริหารราชการแผ่นดิน เพื่อให้เกิดผลจากการทํางานที่เป็นรูปธรรม มีผลสัมฤทธิ์ เป็นเครื่องประกันความสุขของทุกคนได้เพียงแต่ขอให้ช่วยกันสร้างความเข้าใจ ขอความร่วมมือ จากพี่น้องประชาชนทุกคน ในเรื่องต่าง ๆ ดังต่อไปนี้
เรื่องที่1.ขอให้มีการปรับเปลี่ยนวิธีคิดใหม่ โดยมีการลดอัตตาของตัวเองลงไป มองให้เห็นถึงความสัมพันธ์ ความเชื่อมโยงกันให้มากขึ้น เป็นการสร้าง เหมือนภาษาอังกฤษที่เรียกว่าMindsetใหม่ ในกระบวนการคิดของคนไทยเพราะทุกกิจกรรม ทุกมิติ ในโลก นับจากนี้ต่อไป เราไม่สามารถอยู่ได้ด้วยตัวเอง แต่ต้องการการเชื่อมโยง การสร้างเครือข่าย การรวมตัวกัน เราจึงจะเดินหน้าขับเคลื่อนไปได้ ตลอดรอดฝั่ง เช่น การที่เราสร้างกลไก“ประชารัฐ”การรวมกลุ่มสหกรณ์การสร้างห่วงโซ่คุณค่า (ทั้งต้นทาง-กลางทาง-ปลายทาง) และตลาดชุมชน ที่ต่อไปนั้น จะใช้เป็นสถานที่“จับคู่”ทางธุรกิจ เป็นวงจรธุรกิจ“ระดับฐานราก”เป็นต้น ต้องให้ความสําคัญกับทักษะ“การทํางานเป็นทีม”ซึ่งต้องปลูกฝังเยาวชนของเราในสถานศึกษา“ทุกระดับ”ตั้งแต่วันนี้
เรื่องที่2.ขอให้ทําความเข้าใจ พินิจพิเคราะห์อย่างลึกซึ้ง ถึงผลกระทบจากทุกกิจกรรม ที่มีความต่อเนื่องเชื่อมโยงกันว่าย่อมจะมีผู้ได้ประโยชน์ ผู้เสียประโยชน์เพราะการที่เราจะปรับเปลี่ยน การปฏิรูป หรือการสร้างสิ่งใหม่ ๆ ให้เกิดขึ้นนั้น ย่อมนําไปสู่การเปลี่ยนแปลง ในระยะต่าง ๆแต่“จุดหมายปลายทาง”แล้ว ย่อมจะนําพาไปสู่สิ่งที่ดีกว่า และการพัฒนาที่ยั่งยืน เช่น ในการดําเนินการแก้ปัญหา“โรงเรียนขนาดเล็ก”กว่า15,000แห่ง ทั่วประเทศ ของกระทรวงศึกษาธิการนั้นในระยะแรก อาจจะส่งผลกระทบเป็นรายบุคคล รายครอบครัว เพราะต้องปรับตัว ในเรื่องของการใช้ชีวิตและค่าใช้จ่ายเพื่อแลกกับสิ่งที่ได้มา ก็คือคุณภาพการศึกษาและสุขภาพจิตของนักเรียนที่ดีขึ้น
โดยในระยะที่2เมื่อ“โรงเรียนดีใกล้บ้าน”ซึ่งถูกตั้งให้เป็น“โรงเรียนแม่เหล็ก”ได้รับการส่งเสริมความเข้มแข็ง ทั้งจากชุมชนเอง และจากรัฐบาลได้อย่างเหมาะสม โดยใช้งบประมาณที่มีอยู่อย่างคุ้มค่ากว่าเดิม เช่นประเทศชาติจะสามารถประหยัดงบประมาณ มากกว่า5,000ล้านบาทต่อปี จากงบลงทุน ก่อสร้าง ปรับปรุงซ่อมแซมและครุภัณฑ์ต่าง ๆ ที่เดิมต้องจ่ายให้โรงเรียนขนาดเล็ก ซึ่งมีนักเรียนน้อยกว่า60คน จํานวนกว่า 7,000โรงเรียน แล้วได้นําไปเพิ่มเติมให้กับ“โรงเรียนแม่เหล็ก”ที่อยู่ในโครงการ ในภาพรวมเป็นงบประมาณสําหรับการจัดการเรียนการสอน“เพิ่มขึ้น”กว่า500ล้านบาทต่อปี
ดังนั้น ในระยะที่3ในอนาคต เมื่อเราสามารถเชื่อมโยงกลไกประชารัฐ และประชาคมใกล้เคียงกับโรงเรียนเป้าหมายเข้าด้วยกันอย่างเป็นระบบ รวมทั้งการเข้าถึงโครงสร้างพื้นฐานด้านICTที่มีเครือข่ายครอบคลุมทั่วประเทศ ในวันข้างหน้าได้แล้ว ปัญหาโรงเรียนขนาดเล็กและครูไม่ครบชั้น ที่อยู่คู่สังคมไทยมายาวนาน ก็จะหมดไป และประเทศไทยก็จะได้“ทรัพยากรมนุษย์”ที่มีคุณภาพสูงขึ้น ประเทศไทยก็จะเจริญก้าวหน้าอย่างสมดุล ในทุกมิติ
เรื่องที่3.คือขอให้เข้าใจว่า เราไม่สามารถจะปรับเปลี่ยนอะไรก็ตามได้ ในเวลาเดียวกัน ในคราวเดียวกัน แบบ“พลิกฝ่ามือ”โดยเฉพาะในเชิงโครงสร้าง ระบบ วิธีการ และการใช้จ่ายงบประมาณของภาครัฐ หรือแม้กระทั้งภาคธุรกิจเอกชนเองก็ตาม แต่สิ่งที่สําคัญและจําเป็นที่สุดก็คือ การกําหนดผลสัมฤทธิ์ ตามห้วงระยะเวลา ให้มีผลเป็นรูปธรรม ชัดเจน จับต้องได้ อาทิเช่น การกําหนดเป้าหมาย ตามแผนยุทธศาสตร์การบริหารจัดการทรัพยากรน้ํานะครับ ตั้งแต่ ปี (พ.ศ.2557 –2569)เดิมเราทําไว้13ปีที่จะต้องสามารถประเมินผลความสําเร็จได้อย่างเป็นรูปธรรมเช่น การขุดสระในไร่นา มีเป้าหมาย3แสนกว่าสระ ภายในปี2569ปัจจุบันแล้วเสร็จ1แสนกว่าสระ คิดเป็นร้อยละ40ประปาหมู่บ้าน มีเป้าหมาย7,500แห่ง ภายในปี2560ปัจจุบันแล้วเสร็จ5,700กว่าแห่ง คิดเป็นร้อยละ77และเป้าหมายการจัดหา น้ําเพื่อการเกษตร ให้เพียงพอต่อความต้องการในภาพรวม ทั้งหมดกว่า8,300ล้านลูกบาศก์เมตร ปัจจุบันดําเนินการจัดหาน้ําเพื่อการเกษตร“เพิ่มเติม”ในระบบได้แล้ว กว่า1,700ล้านลูกบาศก์เมตร คิดเป็นร้อยละ21เป็นต้น คือในระยะยาว
ซึ่งปัจจุบันห้วงระยะเวลาของแผนดังกล่าวนั้น จําเป็นต้องปรับเปลี่ยน ตารางการปฏิบัติ แผนงาน โครงการต่าง ๆ ให้สอดคล้องกับยุทธศาสตร์ชาติ 20 ปี จากเดิมที่ทําไว้ ปี 2557-2569 (13 ปี) เราต้อง“ขยาย”เป็นปี 2560–2579 (20 ปี) ที่ผ่านมานั้นมีเป้าหมายระยะยาว วันนี้ที่รายงานให้ทราบเมื่อสักครู่เป็นสิ่งที่เราทําสําเร็จแล้วถึงช่วงระยะเวลานี้ เราคงต้องทําต่อไปให้ครบ
เรื่องที่4.พึงระลึกเสมอว่า การพัฒนาและการสร้างความเจริญเติบโตของประเทศนั้น เราต้องสามารถรักษาสมดุล ให้ได้ทั้งภายในและภายนอกประเทศให้ได้ โดยเริ่มต้นจากการรวมกลุ่มในอาชีพเดียวกันแล้วมีการเชื่อมโยงไปสู่อาชีพอื่น หรือกลุ่มอื่นที่เกี่ยวเนื่องกัน อาทิเช่น การรวมกลุ่มของเกษตรกร การตั้งสหกรณ์การเกษตร จากนั้นก็เชื่อมโยงไปสู่โรงงานอุตสาหกรรมแปรรูปสถาบันวิจัยทางการการเกษตรเข้ามาช่วยเหลือและตลาดชุมชุน ตลาดส่งออก เป็นต้น ทั้งนี้ การรวมกลุ่มกันนั้น จะส่งผลดีในการรวมตัว เพื่อที่จะแก้ปัญหาอันเดียวกัน เพื่อตอบสนองความต้องการที่มีความคล้ายคลึงกันแบบ“เป็นกลุ่ม เป็นก้อน” มีอํานาจในการต่อรองสูงขึ้น มีศักยภาพในการขับเคลื่อนเพิ่มขึ้น
ที่สําคัญก็คือ การยื่นมือเข้ามาช่วยเหลือของรัฐบาล จะสามารถดําเนินการได้โดยง่ายและมีประสิทธิภาพมากยิ่งขึ้น ทั้งในเรื่องการจัดสรรงบประมาณ และการใช้ทรัพยากร ในการเข้าไปดําเนินการจัดการกับปัญหาได้ อย่างคุ้มค่า สามารถลดต้นทุนในการดําเนินการได้ไม่เป็นการใช้งบประมาณแผ่นดินแบบ“เบี้ยหัวแตก”
ทั้งนี้ นอกจากจะสามารถบรรเทาความเดือดร้อน ในระยะเร่งด่วนได้อย่างรวดเร็วแล้วยังเป็นการสร้างความเข้มแข็ง และเพิ่มขีดความสามารถในการแข่งขัน ในระยะยาว ในคราวเดียวกันด้วย อย่างไรก็ตาม ทุกอย่างต้องอาศัยเวลา ต้องอดทน และทุกอย่างต้องเดินหน้าอย่างค่อยเป็นค่อยนะครับ ไม่เช่นนั้นจะเกินผลกระทบกับหลายส่วนด้วยกัน
เรื่องที่5.เราทุกคนควรติดตามข่าวสาร และทําความเข้าใจว่า การเปลี่ยนแปลงของสถานการณ์โลก กับอาเซียนและประเทศไทยนั้น มีผลสืบเนื่องกันใน“ทุกมิติ”ปัจจุบันโลกมีการเปลี่ยนแปลงที่หลากหลาย ในระดับประชาคมโลก และรายประเทศ ซึ่งมีความแตกต่างกันออกไปตามพื้นที่ทางภูมิศาสตร์ รวมทั้ง มีความแตกต่างกันอย่างมากมาย ในด้านพื้นฐานของทรัพยากรมนุษย์ ระดับการศึกษา ความมีอัตลักษณ์ และวัฒนธรรมประเพณี ซึ่งจะอย่างไรก็ตามเราก็มีความจําเป็นจะต้องแสวงหาความร่วมมือ ในรูปแบบต่าง ๆ ทั้งภายในประเทศของเราเอง และระหว่างประเทศให้ได้“บนความแตกต่าง”
โดยเราควรที่จะ“แสวงหาจุดร่วม จุดต่าง”แล้วหาจุดเชื่อมโยงให้ได้ ต่อกันให้ติด ให้ได้โดยเร็วเช่น กลไก“ประชารัฐ”ของรัฐบาลนี้ เป็นตัวอย่างของการเชื่อมโยง“ภายในประเทศ”ในเชิงโครงสร้าง เชิงหน้าที่และเชิงความรับผิดชอบ ที่เราจะมุ่งสู่เป้าหมายอันเดียวกัน ก็คือ ความมั่นคง มั่งคั่ง และยั่งยืน ของประเทศชาติ และประชาชนและการที่รัฐบาลนี้ ได้วางยุทธศาสตร์ของประเทศ ให้เป็น“สะพาน”เชื่อมโยงกลุ่มประเทศที่มีเศรษฐกิจขนาดใหญ่ของโลก อาทิเช่น (G20)หรือกับกลุ่มประเทศที่กําลังพัฒนา (G77) ทั้งนี้ก็เพื่อจะรักษาความสมดุล ในการพัฒนาของโลก ในฐานะที่เป็น“หุ้นส่วนทางยุทธศาสตร์”โดยเราจะต้องเข้มแข็งไปด้วยกัน และไม่ทิ้งใครไว้ข้างหลัง เหล่านี้ เป็นต้น
ทั้งนี้ ไม่ว่ามิติเศรษฐกิจของโลก จะมั่งคั่งเท่าไหร่ก็ตาม หลักปรัชญาของเศรษฐกิจพอเพียง ซึ่งเป็น“ศาสตร์พระราชา”ที่ได้รับการยอมรับและยกย่องจากประชาคมโลกจะช่วยย้ําเตือนเรา ถึงการพัฒนาที่สมดุล ทั้งในมิติสังคม คือ การดํารงชีวิตและการประกอบอาชีพ“อย่างพอเพียง”และในมิติสิ่งแวดล้อม ที่จะนําไปสู่การใช้ทรัพยากรอย่างคุ้มค่าและยั่งยืน
เรื่องที่6.สิ่งที่เป็นปัญหา รัฐบาลยังแก้ไขได้ไม่มากนัก ก็คือ“ความเข้าใจ ความร่วมมือ”ของประชาชน และการทํางานของข้าราชการในพื้นที่ ที่อยู่ใกล้ชิดกันระหว่างข้าราชการกับประชาชนระดับล่าง เราจะต้องปรับตัวให้ทันกับการเปลี่ยนแปลง มีการพัฒนาตนเองให้รวดเร็ว เรียนรู้ไปพร้อม ๆ กัน ทั้งข้าราชการและประชาชนทําความเข้าใจซึ่งกันและกัน เห็นอกเห็นใจกัน ให้สามารถทํางานร่วมกันได้
ทั้งนี้ การที่จะสามารถปรับเปลี่ยนคนที่ไม่เข้าใจ ไม่ร่วมมือ ต่อต้านได้นั้น เราจําเป็นต้องน้อมนํา“ศาสตร์พระราชา”คือ“เข้าใจ เข้าถึง และพัฒนา”ซึ่งควรต้องคํานึงถึงความเป็นมาเป็นไปในอดีตที่ผ่านมา และต้องมองอนาคตร่วมกันเป้าหมายเดียวกันด้วยความไว้เนื้อเชื่อใจ ซึ่งจะช่วยให้สังคมของเราดีขึ้น ลดความเหลื่อมล้ําธํารงความเป็นธรรมได้ในที่สุด
ทั้งนี้ โดยหลักการของ“ประชาธิปไตย”นั้น ต้องคํานึงถึงผลประโยชน์แก่ส่วนรวมคนกลุ่มใหญ่ เสียงส่วนใหญ่ก่อน จากนั้น“ผลพวง”ต่าง ๆ ก็จะเกิดขึ้นเชื่อมโยงไปถึง “คนกลุ่มน้อย เสียงส่วนน้อย”ด้วยเช่นกัน เราก็ต้องดูแลซึ่งกันและกัน ในรูปแบบใด รูปแบบหนึ่ง ถ้าเกิดไม่ได้เลยก็ไม่ได้สักส่วนหนึ่งแหละครับ แม้ว่าที่ผ่านมานั้น“คนบางส่วน” อาจไม่เห็นด้วยกับนโยบาย-แผนงาน-โครงการ ที่นําไปสู่ความเปลี่ยนแปลงก็ตาม แต่ก็เป็นหน้าที่ของหน่วยงานที่รับผิดชอบ ในการดําเนินการ“สร้างแรงจูงใจ ให้กําลังใจ”ไม่ให้เกิดการต่อต้าน ไม่ตําหนิติเตียน โดยต้องให้เวลากับทุกคน รับฟัง มีสติ ใช้สติปัญญาอย่างใคร่ครวญ
สิ่งสําคัญที่สุดของส่วนราชการ รัฐวิสาหกิจ และภาคธุรกิจเอกชน ในการทํางานร่วมกันแบบ“ประชารัฐ”นั้นก็คือ จัดทําในสิ่งที่เป็นกิจกรรมตัวอย่าง ซึ่งประสบความสําเร็จแล้ว ให้มองเห็นผลเป็นรูปธรรม และประชาชนได้รับผลดีขึ้นหากให้ความร่วมมือกับทางราชการ ทั้งนี้ เพื่อจะได้นําทางผู้ที่ยังไม่เข้าใจได้ปรับเปลี่ยนตัวเอง เพราะว่าการทําสิ่งใดก็ตามนั้น หากไม่มีการเริ่มต้น ก็จะไม่มีความสําเร็จ บางอย่างอาจจะต้องใช้เวลาน้อย บางอย่างใช้เวลามาก เหมือนกับการปลูกพืชระยะสั้น ระยะยาว ดังนั้น ทุกคนต้องรู้จัดอดทน ต้องรอคอย ถึงผลประโยชน์ในอนาคต ที่แตกต่างกันในเวลานี้ไปสู่สิ่งที่ดีกว่าในอนาคต
เรื่องที่7.นอกจากนี้ สิ่งที่เป็นปัญหากับประเทศไทย คนไทยในอดีต ที่ผ่านมา ก็คือ เราสนใจงานในเชิงโครงสร้าง“น้อยเกินไป”ทําให้ มุ่งแต่การแก้ปัญหาเล็ก ๆ ไม่ตรงจุด หรือเน้นมาตรการบรรเทาความเดือดร้อน ซึ่งแก้ปัญหาเฉพาะหน้าอย่างเดียว โดยไม่ทําในเรื่องของการเสริมสร้างความเข้มแข็งไปพร้อมด้วย ให้ได้มากบ้าง น้อยบ้างในเวลาเดียวกัน ด้วยขีดความสามารถที่เรามีอยู่ เราก็จําเป็นต้องปรับเปลี่ยนวิธีคิด วิธีทําแบบเดิม ๆ ให้ได้เสียก่อน แล้วเราจึงจะสามารถจัดการกับปัญหาต่าง ๆ ของประเทศ ในแนวทางที่เกิดความยั่งยืนได้ รวมทั้งต้องมีกระบวนการรวบรวมข้อมูลข่าวสาร ที่รอบด้าน และทันสมัย เพื่อจัดทําเป็น“ฐานข้อมูลกลาง”ให้ได้โดยเร็ว สําหรับให้ทุกหน่วยงานได้ใช้ประโยชน์ร่วมกัน วิเคราะห์ในมุมมองที่ตนเองรับผิดชอบ และกําหนดแนวทางวิธีการในการดําเนินงานอย่างบูรณาการกัน
เรื่องที่8.ประเทศไทยของเรานั้น จัดเป็นประเทศที่มีศักยภาพทางการเกษตรสูงโดยสามารถเพาะปลูกพืช เพื่อเป็นสินค้าส่งออกได้จริงอยู่ที่ในอดีต เรามีผลผลิตที่เพียงพอ ที่ดินและทรัพยากรต่าง ๆ ก็เพียงพอ ราคาสูงอยู่ แต่เมื่อประเทศของเราเติบโตขึ้น โลกเติบโตขึ้น ประชากรมากขึ้น การบริโภคก็มีปริมาณสูงขึ้นเป็นเงาตามตัว แต่พื้นที่เพาะปลูกของเราหรือของโลกนั้นกลับมีแนวโน้มลดลง
เราจําเป็นต้องปรับเปลี่ยนพฤติกรรมการปลูกพืชใหม่ จากเดิม“เกษตรแบบธรรมชาติ”เป็นการใช้เทคโนโลยี การใช้เครื่องมือ เช่นระบบการปลูกพืชน้ําหยด การทําไร่นาสวนผสมแทนการปลูกพืชเชิงเดี่ยว เพื่อให้สอดคล้องกับความต้องการหรือเรียนว่าDemandSupply
ทั้งนี้ จะได้มาช่วยเสริมศักยภาพทางการเกษตรที่เคยอาศัยธรรมชาติแต่เพียงอย่างเดียวเป็นตัวกําหนด อีกทั้งเราต้องปรับรูปแบบการเกษตรของเรา จาก“เกษตรครัวเรือน”เป็นเกษตรแปลงใหญ่ หรือการรวมตัวเป็นกลุ่มเกษตรกร เป็นสหกรณ์การเกษตรที่เข้มแข็งเพื่อให้เกิดความเชื่อมโยงในเรื่องของการเพาะปลูก การผลิต การแปรรูป การตลาด
โดยเกษตรกรนั้น จะต้องรู้จักการบริหารจัดการตนเอง ทั้งระบบ เป็นทางเลือกให้เกษตรกรไทยใน“ยุคใหม่”ที่เรียกว่า“Smart Farmer”เราต้องการให้เกิดความสมดุล ระหว่างภาคประชาชน พ่อค้าคนกลาง และการส่งออกโดยภาคธุรกิจเอกชน พึงพาอาศัยซึ่งกันและกันปัจจุบันรัฐบาลกําลังดําเนินมาตรการหลายมาตรการด้วยกัน อาทิเช่น ในการเตรียมมาตรการในเรื่องสนับสนุนให้มี“ยุ้งฉาง”ขนาดใหญ่หรือ”หรือ“ไซโล”เพิ่มเติมขึ้น ให้กระจายอยู่ในพื้นที่ต่าง ๆ อย่างเหมาะสม ในอนาคตอันใกล้นี้
เรื่องที่9.ศักยภาพของประเทศไทยในโลกใบนี้นั้น ไม่น้อยไปกว่าใคร เราอาจจะมองในเรื่องนี้ น้อยเกินไป หรืออาจจะมองข้ามไป เราอาจจะไมมีการบริหารจัดการที่เป็นระบบ มีการบูรณาการที่ชัดเจนก็คือ การจัดสรรและใช้ประโยชน์จาก“ที่ดิน”ซึ่งเรามีค่อนข้างสมบูรณ์ มากกว่าประเทศอื่น ๆ
ในห้วงที่ผ่านมานั้น แม่น้ํา ที่ดิน ป่าเขาของเรา ถูกจํากัดการเข้าถึงและการใช้ประโยชน์ที่มีอยู่เฉพาะในประชาชน“จํานวนหนึ่ง”เท่านั้น เราไม่ได้ใช้เทคนิคการควบคุมการบริหารจัดการ และการใช้สอยจากสิ่งที่เรามีอยู่ อย่างคุ้มค่า และรักษาสมดุลได้ จนทําให้เกิดปัญหากันอยู่ อย่างในปัจจุบันนี้ ทั้งน้ําท่วม ฝนแล้ง ป่าถูกทําลายเสื่อมโทรม ถึงเวลาแล้วหรือยังที่เราควรจะมาช่วยกันคิด ช่วยกันร่วมมือกันแก้ไขปัญหาเหล่านั้น ป้องกันไม่ให้เกิดสภาวะที่เสื่อมโทรม“มากไปกว่านี้”เราต้องหยุดให้ได้เราต้องใช้ศักยภาพ“การเป็นศูนย์กลาง”ทางภูมิศาสตร์ของประเทศไทยในอาเซียน ให้เกิดประโยชน์สูงสุด ทั้งการเชื่อมโยงการค้าการลงทุน การไปมาหาสู่ของประชาชนในอาเซียน
การลงทุนร่วม การค้าต่างตอบแทนในกลุ่มอาเซียน ในลักษณะที่ไทยมีศักยภาพ ในการเป็น“ศูนย์กลาง”ในภูมิภาคได้ ในหลายกิจกรรม อาทิเช่น การท่องเที่ยวการสาธารณสุข รักษาพยาบาล ยา ดิจิทัล การคมนาคมระหว่างประเทศ การเชื่อมโยงตลาด การค้า การลงทุน ทั้งในส่วนของSMEสินค้าประชารัฐ และการสร้างแบรนด์ของประเทศไทย อาทิเช่น ข้าวอินทรีย์ เกษตรอินทรีย์ ที่มีราคาสูง ปรับปรุงคุณภาพการผลิต การแปรรูป ให้เป็นศูนย์กลางด้านอาหาร มีการลงทุนแนวใหม่ที่เรียกว่าNew S-Curveซึ่งสนองตอบต่อความต้องการของเศรษฐกิจโลกในปัจจุบันเราต้องให้ความสําคัญกับเรื่องนี้ ให้มาก
รวมทั้ง เราต้องไม่ลืมให้ความสําคัญกับ การสร้างความเชื่อมโยง“ทางกายภาพ”อาทิเช่น ถนน รถไฟ รถไฟฟ้าความเร็วสูง ท่าเรือขนส่งสินค้า การท่องเที่ยว ซึ่งเป็นทั้งการเชื่อมโยงกันเอง ระหว่างภูมิภาคต่าง ๆ ระหว่างเมืองและระหว่างเขตเศรษฐกิจพิเศษ ภายในประเทศ ตลอดจนเป็นการเชื่อมโยงไปสู่ต่างประเทศ อาทิเช่น ประเทศเพื่อนบ้านCLMVอาเซียน และภูมิภาคอื่น ๆ ของโลก เราต้องคิดให้ไกลไปอีก ทั้งนี้ ถ้าเราไม่สามารถจะสร้างให้เกิดขึ้นในวันนี้ได้แล้ว รายได้ก็จะไม่เกิดขึ้น ทั้งกับประชาชน และประเทศชาติ แล้วเราจะอยู่กันอย่างไง วันหน้าคนเรามากขึ้น รายได้ก็ลดลง เศรษฐกิจประเทศก็แย่ลง เราอยู่กันไม่ได้แน่นอน
พี่น้องประชาชนที่รักครับ
ผมรับรู้ได้ถึงความสมัครสมานสามัคคีของคนในชาติ เป็นบรรยากาศของความเห็นอกเห็นใจ และการให้อภัยซึ่งกันและกันก็อยากให้พี่น้องประชาชนชาวไทย ได้รักษาสิ่งดีงาม มีความเอื้ออาทรต่อกัน ซึ่งเป็น“เอกลักษณ์ของคนไทย”และ“สยามเมืองยิ้ม”ซึ่งถึงแม้ว่าจะห่างหายไปนานจากสังคม แต่ผมก็คิดว่ายังอยู่ แต่หลายอย่างทําให้เป็นไปแบบนั้นวันนี้ สิ่งเหล่านี้กําลังกลับคืนมาสู่บ้านเมืองของเรา ผมก็อยากให้รักษากันไว้ให้นาน ๆ ที่สุด ให้ลูกหลานได้ซึมซับ เราจะได้รู้ว่า“ความมีน้ําใจ คือไทยแท้”สิ่งสําคัญประการหนึ่งที่เห็นก็คือ การที่เข้าแถวในการเข้าถวายความอาลัยพระบรมศพ ก็ขอให้เป็นไปในลักษณะถ้อยทีถ้อยอาศัยกัน อย่าแบ่งแยกกันเลย ทั้งข้าราชการ ประชาชนก็ญาติพี่น้องกันทั้งสิ้น คือคนไทยด้วยกัน
เพราะฉะนั้น ทุกคนต่างก็ต้องดูแลซึ่งกันและกัน อย่าแบ่งแยกกัน ในส่วนของการ ปองดองของคนในชาตินั้น ผมคิดว่าวันนี้เป็นเวลาที่เหมาะสมที่ทุกคนจะปรับตัวเข้าหากัน พูดจาถ้อยที่ถ้อยอาศัยกัน แล้วก็ไม่นําเรื่องที่เป็นความขัดแย้งเรื่องเล็ก ๆ น้อย เช่น ความคิด หรือคําพูดบางคํา ซึ่งอาจจะมีผลกระทบกับคนบางคนหรือคนบางส่วนนะครับ แต่ทั้งนี้ทั้งนั้นก็ต้องดูที่เจตนาด้วย ก็ขอให้ทุกคนรู้จักการให้อภัยซึ่งกันและกัน ไม่เช่นนั้นทุกอย่างก็จะเป็นความขัดแย้ง แล้วก็จะเป็นประโยชน์กับผู้ที่ไม่หวังดี ในการที่จะขยายความขัดแย้งเหล่านี้ต่อไป ในเรื่องของการปองดอง หรือความรักสามัคคีนั้น เราบังคบกันไม่ได้ ทุกอย่างเกิดขึ้นด้วยใจ เราไม่สามารถจะใช้กฎหมายใช้การบังคบให้เกิดขึ้นได้
สําหรับวันที่25พฤศจิกายนของทุกปี องค์การสหประชาชาติได้กําหนดไว้ให้เป็น“วันขจัดความรุนแรงต่อสตรีสากล”ก็มีมาทุกปี เพราะฉะนั้นประเทศไทยก็ได้กําหนดไว้เช่นกันในเดือนพฤศจิกายนของทุกปี เป็น“เดือนรณรงค์ยุติความรุนแรงต่อเด็กและสตรี”ผมก็ขอให้ทุกคนได้ตระหนัก ร่วมกันป้องกัน และขจัดการใช้ความรุนแรงต่อเด็ก สตรี คนชรา และผู้ไร้ความสามารถ ผู้พิการที่อ่อนแอกว่า เพื่อให้สิ่งเลวร้ายเหล่านี้หมดสิ้นไป จากสังคมไทย และจากจิตใจคนไทย“บางคน”ที่นิยมใช้ความรุนแรงต่อผู้อื่น บางครั้งก็ดื่มสุราอาละวาด ทําร้ายคนในครอบครัว ทําร้ายคนอื่น ไร้สติ เหล่านี้จะต้องไม่เกิดขึ้นอีกในสังคมไทยต่อไป
สุดท้ายนี้ ผมขอฝากเป็นข้อคิดเล็ก ๆ น้อย ๆ แต่อาจจะส่งผลดีที่ยิ่งใหญ่ หลายคนอาจจะยังไม่ได้คิดหรือคิดแล้ว ทั้งนี้เนื่องจากใกล้เทศกาล“ส่งท้ายปีเก่า ต้อนรับปีใหม่”หลายคน หลายหน่วยงาน เตรียมมองหา“ของขวัญ ของฝาก”พ่อแม่ ลุง ป้า น้า อา ญาติผู้ใหญ่“ที่บ้าน”หรือลูกน้อง เจ้านาย“ที่ทํางาน”ก็ขอฝากให้พิจารณาเลือกสรร เลือกซื้อเลือกหา สินค้าพื้นบ้านที่เรียกว่าสินค้าOTOPประชารัฐ ผลไม้ พืชผลทางการเกษตร และข้าวสารบรรจุห่อจากชาวนา“โดยตรง”หรือสินค้าแปรรูปผลิตภัณฑ์ทางการเกษตร และอื่นๆ ของSMEแลละธุรกิจStart-upของไทย ทั้งในตลาดคลองผดุงฯ ข้างทําเนียบรัฐบาลตลาดชุมชน ใกล้บ้านท่าน หรือจาก“ตลาดOn-line”ทั้งนี้ก็เพื่อเป็นการอุดหนุนชาวนาและเกษตรกร ผู้ประกอบการ และผู้ผลิตสินค้าภายในประเทศ ซึ่งจะเป็นโมเดลสร้างการเชื่อมโยง ตลอด“ห่วงโซ่คุณค่า”อันจะเป็นทางรอดของเกษตรกร และทางออกของผู้ประกอบการไทยอย่างยั่งยืน
ขอบคุณครับ ขอให้มีความสุขในวันหยุดสุดสัปดาห์ครับ สวัสดีครับ
-----------------------------